Šugar'v

Šugar'v (vai Šugär', ) om žilo Leningradan agjan Tihvinan rajonas, Šugjärven randanno. Se om Šugar'ven küläkundan administrativine keskuz.

 Istorii 
Panihe žilon alust lähižiden eländpunktoiden ühtištusel, nimitadas Šugar'ven agjoid niiden polhe tähäsai. Saudihe žilod olda rajonan keskuseks. Vozil 1927−1963 žilo oli Kapšan rajonan administrativižen keskusen. Tegimištoližkombinat i mecpromhoz radoiba.

 Geografijan andmused 
Žilo sijadase Šugjärven (5,9 km²) suvirandanno i Pašjogen hural randpolel. Matkad Tihvinhasai om 66 km suvipäivlaskmha avtotedme. Lähembaižed orhal raudtestancijad oma Tihvin- i Pikalövo-lidnoiš.

Kaik om 31 irdad žilos. Ladoganveren käpišton 11. voz'sadan objektad sijadasoiš läz žilod.

 Eläjad 
Vl 1990 Šugar'ven eläjiden lugu oli 2 616 ristitud. Vn 2010 Venäman rahvahanlugemižen mödhe — 2 060 ristitud. Ortodoksižen hristanuskondan puine Jumalanmaman Kazanin jumalaižen pühäpert' i baptizman kund oma olmas žilos.

Socialine infrastuktur: kaks'žiruine läžundkodi, päivkodi, keskškol, meckeskuz, kul'turpert', stadion ratud krepindanke.

 Rahvahaline praznik 
Vn 2012 17. päiväl kezakud neciš žilos oigetihe Leningradan agjan ezmäšt vepsän kul'turan praznikad «Vepsän purde»-nimenkeVepsän kul'turan «Vepsän purde»-praznik Šugar'v-žilos vl 2012. Video (Праздник вепсской культуры «Вепсский родник» в п. Шугозеро в 2012 году. Видео). — Tikhvin.spb.ru.. Järgenduseline mugoine praznik oli vn 2016 18. päiväl kezakud.Tedotuz «Vepsän purde»-praznikas // Tedotused. 10. kezaku 2016. — Tikhvin.org. 

 Homaičendad 

 Irdkosketused 
 Šugar'ven küläkundan lehtpoled Tihvinan rajonan oficialižel tikhvin.org-saital. 

Kategorii:Tihvinan rajon
Kategorii:Eländpunktad kirjamišton mödhe
*
Kategorii:Leningradan agjan žilod